nibzard/narodne-novine-full-text-markdown huggingface dataset:
## Naredba o izmjeni i dopuni Naredbe o mjerama zaštite životinja od zaraznih i nametničkih bolesti i njihovom financiranju u 2008. godini

### NN 106/2008 (17.9.2008.), Naredba o izmjeni i dopuni Naredbe o mjerama zaštite životinja od zaraznih i nametničkih bolesti i njihovom financiranju u 2008. godini

# MINISTARSTVO POLJOPRIVREDE, RIBARSTVA I RURALNOG RAZVOJA

**3181**

Na temelju članka 12. stavka 1., 2. i 3. i članka 17. stavka 3. Zakona o
veterinarstvu (»Narodne novine«, br. 41/07) ministar poljoprivrede, ribarstva i
ruralnog razvoja donosi

## NAREDBU

### O IZMJENI I DOPUNI NAREDBE O MJERAMA ZAŠTITE ŽIVOTINJA OD ZARAZNIH I NAMETNIČKIH BOLESTI I NJIHOVOM FINANCIRANJU U 2008. GODINI

I.

U Naredbi o mjerama zaštite životinja od zaraznih i nametničkih životinja i
njihovom financiranju u 2008. godini (»Narodne novine«, br. 134/07 i 10/08)
točka III. podtočka 4.e) alineja druga mijenja se i glasi:
»jednom godišnje, pri temperaturama mora iznad 20°C (kolovoz/rujan) moraju se
uzeti uzorci i laboratorijski pretražiti na nazočnost uzročnika marteilioze (*Marteilia
refringens*) sve vrste živih školjkaša koje se uzgajaju i izlovljavaju u
proizvodnim područjima navedenim u Planu praćenja kakvoće mora i školjkaša na
proizvodnim područjima i područjima za ponovno polaganje živih školjkaša za
2008. godinu (»Narodne novine«, br. 91/08). Iz navedenog proizvodnog područja za
laboratorijske pretrage potrebno je uzeti i dostaviti po jedan skupni uzorak
koji se sastoji od 30 komada od svake vrste živih školjkaša..«

II.

U točki VI. stavku 1. iza točke s. dodaje se točka t. koja glasi:
»uzorkovanje, dostava i laboratorijska pretraga uzoraka u skladu s odredbama
točke III. podtočke 4.e) alineje druge ove Naredbe.«

III.

Ova Naredba stupa na snagu danom objave u »Narodnim novinama«.

Klasa: 322-01/08-01/464
Urbroj: 525-6-08-1
Zagreb, 2. rujna 2008.

Ministar
**mr. sc. Božidar Pankretić**, v. r.

Naredba, NN 106/2008-3181
## Rješenje o razrješenju tajnice Nacionalnog odbora za suzbijanje trgovanja ljudima

### NN 109/2008 (24.9.2008.), Rješenje o razrješenju tajnice Nacionalnog odbora za suzbijanje trgovanja ljudima

# VLADA REPUBLIKE HRVATSKE

**3224**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i točke IV. stavka
2. Odluke o osnivanju Nacionalnog odbora za suzbijanje trgovanja ljudima
(»Narodne novine«, br. 54/2002 i 41/2004), Vlada Republike Hrvatske je na
sjednici održanoj 17. rujna 2008. godine donijela

## RJEŠENJE

### O RAZRJEŠENJU TAJNICE NACIONALNOG ODBORA ZA SUZBIJANJE TRGOVANJA LJUDIMA

Razrješuje se SILVIJA TRGOVEC GREIF dužnosti tajnice Nacionalnog odbora za
suzbijanje trgovanja ljudima.

Klasa: 080-02/08-02/121
Urbroj: 50304/2-08-03
Zagreb, 17. rujna 2008.

Predsjednik
**dr. sc. Ivo Sanader**, v. r.

Rješenje, NN 109/2008-3224
## Pravilnik o izmjeni Pravilnika o postupku i načinu davanja odobrenja za stavljanje u promet gotovog veterinarskog lijeka, ljekovitog dodatka i veterinarsko-medicinskog proizvoda

### NN 109/2008 (24.9.2008.), Pravilnik o izmjeni Pravilnika o postupku i načinu davanja odobrenja za stavljanje u promet gotovog veterinarskog lijeka, ljekovitog dodatka i veterinarsko-medicinskog proizvoda

# MINISTARSTVO POLJOPRIVREDE, RIBARSTVA I RURALNOG RAZVOJA

**3226**

Na temelju članka 15. stavka 4. Zakona o veterinarskim lijekovima i
veterinarsko-medicinskim proizvodima (»Narodne novine«, broj 79/98), ministar
poljoprivrede, ribarstva i ruralnog razvoja donosi

## PRAVILNIK

### O IZMJENI PRAVILNIKA O POSTUPKU I NAČINU DAVANJA ODOBRENJA ZA STAVLJANJE U PROMET GOTOVOG VETERINARSKOG LIJEKA, LJEKOVITOG DODATKA I VETERINARSKO-MEDICINSKOG PROIZVODA

Članak 1.

U Pravilniku o postupku i načinu davanja odobrenja za stavljanje u promet
gotovog veterinarskog lijeka, ljekovitog dodatka i veterinarsko-medicinskog
proizvoda (»Narodne novine«, broj 142/03), u članku 11. alineja šesta briše se.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/20
Urbroj: 525-6-08-1
Zagreb, 10. rujna 2008.

Ministar
**mr. sc. Božidar Pankretić**, v. r.

Pravilnik, NN 109/2008-3226
## Odluka o postavljenju Vesne Terzić za izvanrednu i opunomoćenu veleposlanicu Republike Hrvatske u Republici Čile

### NN 111/2008 (29.9.2008.), Odluka o postavljenju Vesne Terzić za izvanrednu i opunomoćenu veleposlanicu Republike Hrvatske u Republici Čile

# PREDSJEDNIK REPUBLIKE HRVATSKE

**3247**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine« broj 48/96), točke 11. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/08-01/373, urbroj: 50304/2-08-05 od 17. rujna 2008.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam VESNU TERZIĆ za izvanrednu i opunomoćenu veleposlanicu
Republike Hrvatske u Republici Čile, sa sjedištem u Santiagu de Chile.
Ova Odluka stupa na snagu danom donošenja.

Klasa: 018-07/08-02/21
Urbroj: 71-05-03/1-08-7
Zagreb, 25. rujna 2008.

Predsjednik
Republike Hrvatske
**Stjepan Mesić**, v. r.

Odluka, NN 111/2008-3247
## Dopuna Liste zemljopisnih oznaka

### NN 111/2008 (29.9.2008.), Dopuna Liste zemljopisnih oznaka

# MINISTARSTVO POLJOPRIVREDE, RIBARSTVA I RURALNOG RAZVOJA

**3250**

Ministarstvo poljoprivrede, ribarstva i ruralnog razvoja na temelju članka 81.
stavka 3. Zakona o vinu (»Narodne novine« 96/03) objavljuje

## DOPUNU LISTE

### ZEMLJOPISNIH OZNAKA

I.

U Listi zemljopisnih oznaka (»Narodne novine« br. 6/04) u točki 2.2.2 a) iza
riječi: »Vinogorje Opatija – Rijeka«, dodaje se povlaka te riječ: »Vinodol«.

II.

U točki 2.2.5.f) Vinogorje Pelješac iza podtočke: »Lučica« dodaje se nova
podtočka koja glasi:
– »Mili«.

Klasa: 011-02/08-01/26
Urbroj: 525-2-08-1
Zagreb, 20. rujna 2008.

Ministar
**mr. sc. Božidar Pankretić**, v. r.

Ostalo, NN 111/2008-3250
## Rješenje kojim se Miši Šoli daje odobrenje za obavljanje dužnosti rukovoditelja u ovlaštenom društvu Hrvatska poštanska banka d.d., Zagreb

### NN 111/2008 (29.9.2008.), Rješenje kojim se Miši Šoli daje odobrenje za obavljanje dužnosti rukovoditelja u ovlaštenom društvu Hrvatska poštanska banka d.d., Zagreb

# HRVATSKA AGENCIJA ZA NADZOR FINANCIJSKIH USLUGA

**3251**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« broj 140/05),
te članka 40b. stavak 5. Zakona o tržištu vrijednosnih papira (»Narodne novine«
broj 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje dužnosti
rukovoditelja u ovlaštenom društvu Hrvatska poštanska banka d.d., Zagreb,
Jurišićeva 4, na sjednici održanoj 18. rujna 2008. godine donijela je

## RJEŠENJE

1. Miši Šoli iz Zagreba, Dvorničićeva 17, rođenom 1. travnja 1976. godine, daje
se odobrenje za obavljanje dužnosti rukovoditelja u ovlaštenom društvu Hrvatska
poštanska banka d.d., Zagreb, Jurišićeva 4.
2. Izrjeka ovog rješenja objavit će se u »Narodnim novinama«.

Klasa: UP/I-451-04/08-03/23
Urbroj: 326-111/08-4
Zagreb, 18. rujna 2008.

Predsjednik Uprave
**Ante Samodol**, v. r.

Rješenje, NN 111/2008-3251
## Rješenje kojim se Kseniji Linarić daje odobrenje za obavljanje dužnosti rukovoditelja u ovlaštenom društvu Centar banka d.d., Zagreb

### NN 111/2008 (29.9.2008.), Rješenje kojim se Kseniji Linarić daje odobrenje za obavljanje dužnosti rukovoditelja u ovlaštenom društvu Centar banka d.d., Zagreb

# HRVATSKA AGENCIJA ZA NADZOR FINANCIJSKIH USLUGA

**3253**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 40b. stavak 5. Zakona o tržištu vrijednosnih papira (»Narodne novine«
br. 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje dužnosti
rukovoditelja u ovlaštenom društvu CENTAR BANKA d.d., Zagreb, Jurišićeva 3, na
sjednici održanoj dana 18. rujna 2008. godine donijela je

## RJEŠENJE

1. Kseniji Linarić iz Zagreba, Z. Ljevakovića 9, rođenoj 6. rujna 1971. godine,
daje se odobrenje za obavljanje dužnosti rukovoditelja u ovlaštenom društvu
CENTAR BANKA d. d., Zagreb, Jurišićeva 3.
2. Izrjeka ovog rješenja objavit će se u »Narodnim novinama«.

Klasa: UP/I-451-04/08-03/25
Urbroj: 326-111/08-2
Zagreb, 18. rujna 2008.

Predsjednik Uprave
**Ante Samodol**, v. r.

Rješenje, NN 111/2008-3253
## Rješenje kojim se Mariju Ivančiću izdaje dozvola za obavljanje poslova investicijskog savjetnika, na neodređeno vrijeme

### NN 111/2008 (29.9.2008.), Rješenje kojim se Mariju Ivančiću izdaje dozvola za obavljanje poslova investicijskog savjetnika, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**3254**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« broj 140/05)
te odredbi članka 56. Zakona o tržištu vrijednosnih papira (»Narodne novine«
broj 84/02 i 138/06), Uprava Hrvatske agencije za nadzor financijskih usluga, na
zahtjev Marija Ivančića iz Zagreba, Čikoševa 3, u predmetu izdavanja dozvole za
obavljanje poslova investicijskog savjetnika, na sjednici održanoj dana 18.
rujna 2008. godine donijela je

## RJEŠENJE

1. Mariju Ivančiću iz Zagreba, Čikoševa 3, izdaje se dozvola za obavljanje
poslova investicijskog savjetnika, na neodređeno vrijeme.
2. Ovo rješenje upisuje se u Registar ovlaštenih investicijskih savjetnika, koji
vodi Hrvatska agencija za nadzor financijskih usluga, pod rednim brojem 156.
3. Izrjeka ovog rješenja objavit će se u »Narodnim novinama«.

Klasa: UP/I-451-04/08-08/46
Urbroj: 326-111/08-2
Zagreb, 18. rujna 2008.

Predsjednik Uprave
**Ante Samodol**, v. r.

Rješenje, NN 111/2008-3254
## Rješenje kojim se Tomislavu Klemenčiću izdaje dozvola za obavljanje poslova investicijskog savjetnika, na neodređeno vrijeme

### NN 111/2008 (29.9.2008.), Rješenje kojim se Tomislavu Klemenčiću izdaje dozvola za obavljanje poslova investicijskog savjetnika, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**3255**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« broj 140/05)
te odredbi članka 56. Zakona o tržištu vrijednosnih papira (»Narodne novine«
broj 84/02 i 138/06), Uprava Hrvatske agencije za nadzor financijskih usluga, na
zahtjev Tomislava Klemenčića iz Čakovca, Konjščinska 19, u predmetu izdavanja
dozvole za obavljanje poslova investicijskog savjetnika, na sjednici održanoj
18. rujna 2008. godine donijela je

## RJEŠENJE

1. Tomislavu Klemenčiću iz Čakovca, Konjščinska 19, izdaje se dozvola za
obavljanje poslova investicijskog savjetnika, na neodređeno vrijeme.
2. Ovo rješenje upisuje se u Registar ovlaštenih investicijskih savjetnika, koji
vodi Hrvatska agencija za nadzor financijskih usluga, pod rednim brojem 158.
3. Izrjeka ovog rješenja objavit će se u »Narodnim novinama«.

Klasa: UP/I-451-04/08-08/45
Urbroj: 326-111/08-2
Zagreb, 18. rujna 2008.

Predsjednik Uprave
**Ante Samodol**, v. r.

Rješenje, NN 111/2008-3255
## Pravilnik o izmjenama i dopunama Pravilnika o poštanskom sustavu javnog operatora

### NN 112/2008 (1.10.2008.), Pravilnik o izmjenama i dopunama Pravilnika o poštanskom sustavu javnog operatora

# MINISTARSTVO MORA, PROMETA I INFRASTRUKTURE

**3264**

Na temelju članka 6. stavka 2. Zakona o pošti (»Narodne novine«, broj 172/03.,
15/04., 92/05. i 63/08.) ministar mora, prometa i infrastrukture donosi

## PRAVILNIK

### O IZMJENAMA I DOPUNAMA PRAVILNIKA O POŠTANSKOM SUSTAVU JAVNOG OPERATORA

Članak 1.

U Pravilniku o poštanskom sustavu javnog operatora (»Narodne novine«, broj
5/05.), u članku 11. stavak 4. mijenja se i glasi:
»(4) Javni operator može privremeno zatvoriti ili privremeno preseliti poštanski
ured (zbog preuređenja i sl.), ali ne dulje od 90 dana, pod uvjetom da za
korisnike poštanskih usluga osigura razinu kakvoće obavljanja poštanskih usluga
propisanu ovim Pravilnikom.«
Iza stavka 4. dodaju se stavci 5. i 6. koji glase:
»(5) Iznimno od stavka 4. ovoga članka, javni operator može privremeno zatvoriti
ili privremeno preseliti poštanski ured i na razdoblje dulje od 90 dana ako se
poštanski ured nalazi u zgradi koja se smatra kulturnim dobrom, radi obavljanja
konzervatorskih radova.
(6) Javni operator je obvezan o namjeri privremenog zatvaranja ili privremenog
preseljenja poštanskog ureda iz stavka 4. i 5. ovoga članka, te o njegovom
ponovnom otvaranju izvijestiti Hrvatsku agenciju za poštu i elektroničke
komunikacije.«

Članak 2.

U članku 25. iza riječi: »zatvaranju« briše se veznik »i« i dodaje zarez, a iza
riječi: »preseljenju« dodaju se riječi: »privremenom zatvaranju i privremenom
preseljenju«.

Članak 3.

U svim odredbama Pravilnika o poštanskom sustavu javnog operatora (»Narodne
novine«, broj 5/05.) riječi: »Vijeće za poštanske usluge« u određenom padežu
zamjenjuju se riječima: »Hrvatska agencija za poštu i elektroničke komunikacije«
u odgovarajućem padežu.

Članak 4.

(1) Poštanski uredi, koji su do stupanja na snagu ovoga Pravilnika prestali s
radom u razdoblju duljem od godinu dana, a nisu zatvoreni uz suglasnost ministra
nadležnog za poštu ili Hrvatske agencije za poštu i elektroničke komunikacije,
smatrat će se zatvorenima.
(2) Popis poštanskih ureda iz stavka 1. ovoga članka izradit će javni operator
te ga objaviti, uz prethodnu suglasnost Hrvatske agencije za poštu i
elektroničke komunikacije, na svojim internetskim stranicama, u roku od 30 dana
od dana stupanja na snagu ovoga Pravilnika.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/08-02/58
Urbroj: 530-10-08-1
Zagreb, 4. rujna 2008.

Ministar
**Božidar Kalmeta, dipl. ing.**, v. r.

Pravilnik, NN 112/2008-3264
## Plan prijama u državnu službu u Ured pravobraniteljice za osobe s invaliditetom Republike Hrvatske u 2008. godini

### NN 112/2008 (1.10.2008.), Plan prijama u državnu službu u Ured pravobraniteljice za osobe s invaliditetom Republike Hrvatske u 2008. godini

# PRAVOBRANITELJICA ZA OSOBE S INVALIDITETOM

**3270**

Na temelju članka 43. stavka 2. Zakona o državnim službenicima (»Narodne
novine«, broj 92/05., 141/06., 77/07., 107/07. i 27/08.), uz prethodnu
suglasnost Ministarstva financija, pravobraniteljica za osobe s invaliditetom
utvrđuje sljedeći

## PLAN

### PRIJAMA U DRŽAVNU SLUŽBU U URED PRAVOBRANITELJICE ZA OSOBE S INVALIDITETOM REPUBLIKE HRVATSKE U 2008. GODINI

Članak 1.

Planom prijama u državnu službu utvrđuje se prijam službenika u Ured
pravobraniteljice za osobe s invaliditetom u 2008. godini. Ured je započeo radom
1. srpnja 2008. godine.

Članak 2.

Pravilnikom o unutarnjem redu Ureda pravobraniteljice za osobe s invaliditetom
predviđeno je ukupno 7 radnih mjesta, a popunjeno je 0 radnih mjesta.

Članak 3.

Sukladno predviđenim financijskim sredstvima u državnom proračunu Republike
Hrvatske ured pravobraniteljice za osobe s invaliditetom u 2008. godini planira
prijam na neodređeno vrijeme 4 (četiri) službenika visoke stručne spreme i 3
(tri) službenika srednje stručne spreme.

Članak 5.

Temeljem ovog Plana slobodna radna mjesta popunjavaju se putem javnog natječaja,
internog oglasa ili premještajem.

Članak 6.

Plan prijama u državnu službu objavljuje se u »Narodnim novinama«, dnevnom listu
»Vjesnik« i na web-stranici Središnjeg državnog ureda za upravu.

Članak 7.

Ovaj Plan stupa na snagu danom donošenja.

Zagreb, 8. rujna 2008.

Pravobraniteljica za
osobe s invaliditetom
**Anka Slonjšak**, v. r.

Ostalo, NN 112/2008-3270
## Odluka o izmjeni Odluke o obveznoj pričuvi

### NN 112/2008 (1.10.2008.), Odluka o izmjeni Odluke o obveznoj pričuvi

# HRVATSKA NARODNA BANKA

**3271**

Na temelju članka 14. i članka 42. stavka 3. točke 7. Zakona o Hrvatskoj
narodnoj banci (»Narodne novine«, br. 75/2008.) Savjet Hrvatske narodne banke na
sjednici održanoj 25. rujna 2008. donio je

## ODLUKU

### O IZMJENI ODLUKE O OBVEZNOJ PRIČUVI

I.

U točki X. Odluke o obveznoj pričuvi (»Narodne novine«, br. 203/2003.,
145/2004., 34/2005., 64/2005., 136/2005. i 146/2005.) stavak 2. mijenja se i
glasi:
»Kunski dio obvezne pričuve održava se prosječnim dnevnim stanjem na računu za
namiru i na računu sredstava za pokriće negativnog salda na obračunskom računu u
Nacionalnom klirinškom sustavu.«

II.

Ova odluka objavljuje se u »Narodnim novinama«, a stupa na snagu 9. listopada
2008., kada financijske institucije započinju održavanje obvezne pričuve za
razdoblje od 9. listopada do 11. studenoga 2008.

O. br. 716/2008.
Zagreb, 25. rujna 2008.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Željko Rohatinski**, v. r.

Odluka, NN 112/2008-3271
## Rješenje kojim se Mladenu Latkoviću, obnavlja licenca za ovlaštenog upravitelja mirovinskim fondovima

### NN 112/2008 (1.10.2008.), Rješenje kojim se Mladenu Latkoviću, obnavlja licenca za ovlaštenog upravitelja mirovinskim fondovima

# HRVATSKA AGENCIJA ZA NADZOR FINANCIJSKIH USLUGA

**3279**

Sukladno odredbama članka 15. točka 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, br. 140/05),
te primjenom odredbe članka 14. stavka 6. Zakona o obveznim i dobrovoljnim
mirovinskim fondovima (»Narodne novine« br. 49/99, 63/00, 103/03, 177/04 i
71/07) i članka 2. Pravilnika o uvjetima za obnavljanje licence za ovlaštenog
upravitelja mirovinskim fondovima (»Narodne novine« br. 18/07) Uprava Hrvatske
agencije za nadzor financijskih usluga na sjednici održanoj 25. rujna 2008.
donosi

## RJEŠENJE

1. Mladenu Latkoviću iz Zagreba, 3. podbrežje 39 obnavlja se licenca za
ovlaštenog upravitelja mirovinskim fondovima.
2. Po pravomoćnosti ovog rješenja, Mladenu Latkoviću iz Zagreba, 3. podbrežje 39
izdat će se nova licenca za ovlaštenog upravitelja mirovinskim fondovima.
3. Izrjeka ovog rješenja objavit će se u »Narodnim novinama«.

Klasa: UP/I-140-01/08-43/05
Urbroj: 326-113-08-2
Zagreb, 25. rujna 2008.

Predsjednik Uprave
**Ante Samodol**, v. r.

Rješenje, NN 112/2008-3279
## Odluka o odlikovanju Ivana Ravlića Redom hrvatskog pletera

### NN 114/2008 (6.10.2008.), Odluka o odlikovanju Ivana Ravlića Redom hrvatskog pletera

# PREDSJEDNIK REPUBLIKE HRVATSKE

**3299**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), a na prijedlog Državnog povjereništva za odlikovanja i
priznanja, donosim

## ODLUKU

kojom se odlikuje

Ivan Ravlić

### REDOM HRVATSKOG PLETERA

za osobit doprinos razvitku i ugledu Republike Hrvatske i dobrobiti njezinih
građana.

Klasa: 060- 03/08-16/08
Urbroj: 71-05-04/2-08-1
Zagreb, 19. rujna 2008.

Predsjednik
Republika Hrvatska
**Stjepan Mesić**, v. r.

Odluka, NN 114/2008-3299
## Odluka o osnivanju Povjerenstva za koordinaciju organizacije Godišnje skupštine Europske banke za obnovu i razvoj (EBRD) 2010. godine u Zagrebu

### NN 114/2008 (6.10.2008.), Odluka o osnivanju Povjerenstva za koordinaciju organizacije Godišnje skupštine Europske banke za obnovu i razvoj (EBRD) 2010. godine u Zagrebu

# VLADA REPUBLIKE HRVATSKE

**3308**

Na temelju članka 23. stavaka 1. i 3. Zakona o Vladi Republike Hrvatske
(»Narodne novine«, br. 101/98, 15/2000, 117/2001, 199/2003 i 30/2004), Vlada
Republike Hrvatske je na sjednici održanoj 30. rujna 2008. godine donijela

## ODLUKU

### O OSNIVANJU POVJERENSTVA ZA KOORDINACIJU ORGANIZACIJE GODIŠNJE SKUPŠTINE EUROPSKE BANKE ZA OBNOVU I RAZVOJ (EBRD) 2010. GODINE U ZAGREBU

I.

Osniva se Povjerenstvo za koordinaciju organizacije Godišnje skupštine Europske
banke za obnovu i razvoj (EBRD) 2010. godine u Zagrebu (dalje u tekstu:
Povjerenstvo), u sljedećem sastavu:
– Ivan Šuker, ministar financija, predsjednik;
– Gordan Jandroković, ministar vanjskih poslova i europskih integracija, član;
– Berislav Rončević, ministar unutarnjih poslova, član;
– Božidar Kalmeta, ministar mora, prometa i infrastrukture, član;
– mr. sc. Darko Milinović, ministar zdravstva i socijalne skrbi, član;
– mr. sc. Božo Biškupić, ministar kulture, član;
– Damir Bajs, ministar turizma, član;
– Milan Bandić, gradonačelnik Grada Zagreba, član;
– dr. sc. Zdravko Marić, državni tajnik u Ministarstvu financija, član.

II.

Zadaća Povjerenstva je nadzor pripreme i provedbe svih aktivnosti vezanih uz
organizaciju Godišnje skupštine Europske banke za obnovu i razvoj (EBRD) 2010.
godine u Zagrebu.

III.

Povjerenstvo će osnovati Radnu skupinu za pripremu i provedbu organizacije
Godišnje skupštine Europske banke za obnovu i razvoj (EBRD) 2010. godine u
Zagrebu.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 450-02/08-02/15
Urbroj: 5030120-08-1
Zagreb, 30. rujna 2008.

Potpredsjednica Vlade
i ministrica obitelji, branitelja
i međugeneracijske solidarnosti
**Jadranka Kosor, dipl. iur.**, v. r.

Odluka, NN 114/2008-3308
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o izmjeni Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o

### NN 114/2008 (6.10.2008.), Odluka o izmjeni Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o

# VLADA REPUBLIKE HRVATSKE

**3309**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), te na temelju
odredbi Odluke o uspostavljanju strukture za pregovore o pristupanju Republike
Hrvatske Europskoj uniji (»Narodne novine«, br. 49/2005, 46/2006 i 41/2008),
Vlada Republike Hrvatske je na sjednici održanoj 30. rujna 2008. godine donijela

## ODLUKU

### O IZMJENI ODLUKE O IMENOVANJU ČLANOVA DRŽAVNOG IZASLANSTVA REPUBLIKE HRVATSKE ZA PREGOVORE O PRISTUPANJU REPUBLIKE HRVATSKE EUROPSKOJ UNIJI, ČLANOVA PREGOVARAČKE SKUPINE ZA VOĐENJE PREGOVORA O PRISTUPANJU REPUBLIKE HRVATSKE EUROPSKOJ UNIJI, VODITELJA RADNIH SKUPINA ZA PRIPREMU PREGOVORA PO POJEDINIM POGLAVLJIMA PREGOVORA – PRAVNE STEČEVINE EUROPSKE UNIJE, ČLANOVA UREDA GLAVNOG PREGOVARAČA I ČLANOVA TAJNIŠTVA PREGOVARAČKE SKUPINE

I.

U Odluci o imenovanju članova Državnog izaslanstva Republike Hrvatske za
pregovore o pristupanju Republike Hrvatske Europskoj uniji, članova Pregovaračke
skupine za vođenje pregovora o pristupanju Republike Hrvatske Europskoj uniji,
voditelja radnih skupina za pripremu pregovora po pojedinim poglavljima
pregovora – pravne stečevine Europske unije, članova Ureda glavnog pregovarača i
članova Tajništva Pregovaračke skupine (»Narodne novine«, br. 49/2005, 120/2005,
13/2006, 135/2006, 18/2008 i 92/2008), u točki II. podtočka 13. mijenja se i
glasi:
»13. dr. sc. Davor Božinović, državni tajnik, Ministarstvo vanjskih poslova i
europskih integracija – član Pregovaračke skupine zadužen za poglavlja pregovora
– pravne stečevine Europske unije Vanjski odnosi, Vanjska, sigurnosna i
obrambena politika, te Ostala pitanja;«.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 910-04/00-03/06
Urbroj: 5030104-08-23
Zagreb, 30. rujna 2008.

Predsjednik
**dr. sc. Ivo Sanader**, v. r.

Odluka, NN 114/2008-3309
## Rješenje o razrješenju pomoćnice ministra vanjskih poslova i europskih integracija

### NN 114/2008 (6.10.2008.), Rješenje o razrješenju pomoćnice ministra vanjskih poslova i europskih integracija

# VLADA REPUBLIKE HRVATSKE

**3313**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 6. a stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 — pročišćeni tekst, 199/2003 i 79/2007), Vlada
Republike Hrvatske je na sjednici održanoj 30. rujna 2008. godine donijela

## RJEŠENJE

### O RAZRJEŠENJU POMOĆNICE MINISTRA VANJSKIH POSLOVA I EUROPSKIH INTEGRACIJA

Razrješuje se MIRJANA BOHANEC VIDOVIĆ dužnosti pomoćnice ministra vanjskih
poslova i europskih integracija.

Klasa: 080-02/08-02/427
Urbroj: 50304/2-08-01
Zagreb, 30. rujna 2008.

Predsjednik
**dr. sc. Ivo Sanader**, v. r.

Rješenje, NN 114/2008-3313
## Rješenje o razrješenju pomoćnice ministra vanjskih poslova i europskih integracija

### NN 114/2008 (6.10.2008.), Rješenje o razrješenju pomoćnice ministra vanjskih poslova i europskih integracija

# VLADA REPUBLIKE HRVATSKE

**3314**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 6. a stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvatske je na sjednici održanoj 30. rujna 2008. godine donijela

## RJEŠENJE

### O RAZRJEŠENJU POMOĆNICE MINISTRA VANJSKIH POSLOVA I EUROPSKIH INTEGRACIJA

Razrješuje se mr. sc. ANDREA GUSTOVIĆ ERCEGOVAC dužnosti pomoćnice ministra
vanjskih poslova i europskih integracija.

Klasa: 080-02/08-02/428
Urbroj: 50304/2-08-01
Zagreb, 30. rujna 2008.

Predsjednik
**dr. sc. Ivo Sanader**, v. r.

Rješenje, NN 114/2008-3314
## Rješenje o razrješenju zamjenice predsjednika Fonda za obnovu i razvoj Grada Vukovara

### NN 114/2008 (6.10.2008.), Rješenje o razrješenju zamjenice predsjednika Fonda za obnovu i razvoj Grada Vukovara

# VLADA REPUBLIKE HRVATSKE

**3315**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 18. stavka
3. Zakona o obnovi i razvoju Grada Vukovara (»Narodne novine«, br. 44/2001,
90/2005 i 80/2008), Vlada Republike Hrvatske je na sjednici održanoj 30. rujna
2008. godine donijela

## RJEŠENJE

### O RAZRJEŠENJU ZAMJENICE PREDSJEDNIKA FONDA ZA OBNOVU I RAZVOJ GRADA VUKOVARA

Razrješuje se mr. sc. LJILJANA BLAŽEVIĆ dužnosti zamjenice predsjednika Fonda za
obnovu i razvoj Grada Vukovara, radi odlaska na novu dužnost.

Klasa: 080-02/08-02/395
Urbroj: 50304/2-08-01
Zagreb, 30. rujna 2008.

Predsjednik
**dr. sc. Ivo Sanader,** v. r.

Rješenje, NN 114/2008-3315
## Rješenje o imenovanju predsjednice Fonda za obnovu i razvoj Grada Vukovara

### NN 114/2008 (6.10.2008.), Rješenje o imenovanju predsjednice Fonda za obnovu i razvoj Grada Vukovara

# VLADA REPUBLIKE HRVATSKE

**3316**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 18. stavka
3. Zakona o obnovi i razvoju Grada Vukovara (»Narodne novine«, br. 44/2001,
90/2005 i 80/2008), Vlada Republike Hrvatske je na sjednici održanoj 30. rujna
2008. godine donijela

## RJEŠENJE

### O IMENOVANJU PREDSJEDNICE FONDA ZA OBNOVU I RAZVOJ GRADA VUKOVARA

Imenuje se mr. sc. LJILJANA BLAŽEVIĆ predsjednicom Fonda za obnovu i razvoj
Grada Vukovara.

Klasa: 080-02/08-01/491
Urbroj: 50304/2-08-01
Zagreb, 30. rujna 2008.

Predsjednik
**dr. sc. Ivo Sanader**, v. r.

Rješenje, NN 114/2008-3316
## Rješenje o razrješenju zamjenika ravnatelja Direkcije za korištenje službenih zrakoplova

### NN 114/2008 (6.10.2008.), Rješenje o razrješenju zamjenika ravnatelja Direkcije za korištenje službenih zrakoplova

# VLADA REPUBLIKE HRVATSKE

**3317**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 4. stavka
1. Uredbe o Direkciji za korištenje službenih zrakoplova (»Narodne novine«, br.
103/2001, 124/2002 i 18/2005), Vlada Republike Hrvatske je na sjednici održanoj
30. rujna 2008. godine donijela

## RJEŠENJE

### O RAZRJEŠENJU ZAMJENIKA RAVNATELJA DIREKCIJE ZA KORIŠTENJE SLUŽBENIH ZRAKOPLOVA

Razrješuje se DAMIR BRDEK položaja zamjenika ravnatelja Direkcije za korištenje
službenih zrakoplova, radi odlaska na novu dužnost.

Klasa: 080-02/08-02/429
Urbroj: 50304/2-08-01
Zagreb, 30. rujna 2008.

Predsjednik
**dr. sc. Ivo Sanader**, v. r.

Rješenje, NN 114/2008-3317
## Rješenje o imenovanju ravnatelja Direkcije za korištenje službenih zrakoplova

### NN 114/2008 (6.10.2008.), Rješenje o imenovanju ravnatelja Direkcije za korištenje službenih zrakoplova

# VLADA REPUBLIKE HRVATSKE

**3318**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 74. stavka
5. Zakona o državnim službenicima (»Narodne novine«, br. 92/2005, 107/2007 i
27/2008), Vlada Republike Hrvatske je na sjednici održanoj 30. rujna 2008.
godine donijela

## RJEŠENJE

### O IMENOVANJU RAVNATELJA DIREKCIJE ZA KORIŠTENJE SLUŽBENIH ZRAKOPLOVA

Imenuje se DAMIR BRDEK ravnateljem Direkcije za korištenje službenih zrakoplova.

Klasa: 080-02/08-01/524
Urbroj: 50304/2-08-01
Zagreb, 30. rujna 2008.

Predsjednik
**dr. sc. Ivo Sanader**, v. r.

Rješenje, NN 114/2008-3318
## Rješenje o razrješenju predsjednice i članova Upravnog vijeća Središnjeg registra osiguranika

### NN 114/2008 (6.10.2008.), Rješenje o razrješenju predsjednice i članova Upravnog vijeća Središnjeg registra osiguranika

# VLADA REPUBLIKE HRVATSKE

**3319**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 7. stavka
1. Uredbe o osnivanju Središnjeg registra osiguranika (»Narodne novine«, broj
101/99), Vlada Republike Hrvatske je na sjednici održanoj 30. rujna 2008. godine
donijela

## RJEŠENJE

### O RAZRJEŠENJU PREDSJEDNICE I ČLANOVA UPRAVNOG VIJEĆA SREDIŠNJEG REGISTRA OSIGURANIKA

1. Razrješuje se VERA BABIĆ dužnosti predsjednice Upravnog vijeća Središnjeg
registra osiguranika, radi isteka mandata.
2. Razrješuju se dužnosti članovi Upravnog vijeća Središnjeg registra
osiguranika, radi isteka mandata:
– VLADIMIR VRANKOVIĆ
– MILE RUKAVINA
– STANKO KRŠLOVIĆ
– STANKO ZORICA
– SNJEŽANA BALOKOVIĆ
– DUBRAVKA JADRO.

Klasa: 080-02/08-02/430
Urbroj: 50304/2-08-01
Zagreb, 30. rujna 2008.

Predsjednik
**dr. sc. Ivo Sanader**, v. r.

Rješenje, NN 114/2008-3319
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o imenovanju predsjednice i članova Upravnog vijeća Središnjeg registra osiguranika

### NN 114/2008 (6.10.2008.), Rješenje o imenovanju predsjednice i članova Upravnog vijeća Središnjeg registra osiguranika

# VLADA REPUBLIKE HRVATSKE

**3320**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 7. stavka
1. Uredbe o osnivanju Središnjeg registra osiguranika (»Narodne novine«, broj
101/99), Vlada Republike Hrvatske je na sjednici održanoj 30. rujna 2008. godine
donijela

## RJEŠENJE

### O IMENOVANJU PREDSJEDNICE I ČLANOVA UPRAVNOG VIJEĆA SREDIŠNJEG REGISTRA OSIGURANIKA

1. Imenuje se VERA BABIć predsjednicom Upravnog vijeća Središnjeg registra
osiguranika.
2. Za članove Upravnog vijeća Središnjeg registra osiguranika, imenuju se:
– ILIJA TADIĆ
– MILE RUKAVINA
– DARIJA JURICA
– STANKO ZORICA
– NIKOLINA SLADOLJEV
– DUBRAVKA JADRO.

Klasa: 080-02/08-01/525
Urbroj: 5 03 04/2-08-01
Zagreb, 30. rujna 2008.

Predsjednik
**dr. sc. Ivo Sanader**, v. r.

Rješenje, NN 114/2008-3320
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o službenoj iskaznici upravnog inspektora

### NN 115/2008 (7.10.2008.), Pravilnik o službenoj iskaznici upravnog inspektora

# SREDIŠNJI DRŽAVNI URED ZA UPRAVU

**3326**

Na temelju članka 8. Zakona o upravnoj inspekciji (»Narodne novine«, broj
63/08), državni tajnik Središnjeg državnog ureda za upravu donosi

## PRAVILNIK

### O SLUŽBENOJ ISKAZNICI UPRAVNOG INSPEKTORA

Članak 1.

Ovim se Pravilnikom propisuje obrazac, sadržaj iskaznice upravnog inspektora i
sadržaj upisnika o izdanim iskaznicama upravnog inspektora (u daljem tekstu:
iskaznica).

Članak 2.

(1) Iskaznica je pravokutnog oblika, veličine 85x55mm, izrađena od punijeg
bijelog papira, te presvučena plastičnim materijalom.
(2) Obrazac iskaznice iz stavka 1. ovoga članka sastavni je dio ovoga
Pravilnika.

Članak 3.

(1) Iskaznica na prednjoj strani sadrži:
1. grb Republike Hrvatske u boji,
2. natpis: »REPUBLIKA HRVATSKA«,
3. natpis: »Središnji državni ured za upravu«,
4. naziv: »ISKAZNICA UPRAVNOG INSPEKTORA«,
5. mjesto za sliku upravnog inspektora,
6. osobno ime upravnog inspektora.
(2) Iskaznica na poleđini sadrži:
1. opis ovlasti upravnog inspektora,
2. broj iskaznice, koji se sastoji od rednog broja upisnika i godine izdavanja,
3. mjesto i datum izdavanja iskaznice,
4. mjesto za vlastoručni potpis upravnog inspektora,
5. mjesto za pečat i potpis državnog tajnika.

Članak 4.

(1) Središnji državni ured za upravu vodi popis izdanih i vraćenih iskaznica –
upisnik o izdanim iskaznicama.
(2) Upisnik iz stavka 1. ovoga članka sadrži upisni broj, osobno ime upravnog
inspektora, naziv radnog mjesta inspektora, broj iskaznice, datum izdavanja,
potpis upravnog inspektora, datum vraćanja iskaznice, te prostor za upis
napomena.

Članak 5.

(1) Upravni inspektor koji izgubi iskaznicu ili na koji drugi način ostane bez
iskaznice dužan je, bez odlaganja, o toj činjenici izvijestiti državnog tajnika.
(2) Gubitak iskaznice objavljuje se u »Narodnim novinama«.
(3) Do izdavanja nove iskaznice upravnom inspektoru izdat će se pisana ovlast
koja zamjenjuje iskaznicu.
(4) Sadržaj pisane ovlasti sadrži sve bitne elemente sadržaja iskaznice.

Članak 6.

Upravni inspektor dužan je odmah, a najkasnije u roku od 3 dana od dana
prestanka obavljanja poslova upravnog inspektora, vratiti iskaznicu voditelju
upisnika.

Članak 7.

Stupanjem na snagu ovog Pravilnika prestaje važiti Pravilnik o iskaznici
republičkog upravnog inspektora (»Narodne novine«, broj 66/91).

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/08-01/276
Urbroj: 515-12/1-08-1
Zagreb, 1. listopada 2008.

Državni tajnik
**Antun Palarić**, v. r.

![](dodatni/348646.gif)

Pravilnik, NN 115/2008-3326
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se Barici Sajko oduzima dozvola za obavljanje poslova brokera

### NN 115/2008 (7.10.2008.), Rješenje kojim se Barici Sajko oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**3330**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 58. stavak 1. točka 6. Zakona o tržištu vrijednosnih papira (»Narodne
novine« br. 84/02 i 138/06), Uprava Hrvatske agencije za nadzor financijskih
usluga, po službenoj dužnosti, u predmetu oduzimanja dozvole za obavljanje
poslova brokera Barici Sajko iz Koprivnice, Hrv. državnosti 26, na sjednici
održanoj 2. listopada 2008. godine donijela je

## RJEŠENJE

1. Barici Sajko iz Koprivnice, Hrv. državnosti 26, oduzima se dozvola za
obavljanje poslova brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga, pod rednim brojem 227.
3. Ovo rješenje objavit će se u »Narodnim novinama«.

```
Obrazloženje
```

Rješenjem Hrvatske agencije za nadzor financijskih usluga (dalje: Agencija),
klasa: UP/I-450-08/06-07/13 od 9. veljače 2006. godine, Barici Sajko iz
Koprivnice, Hrv. državnosti 26, zaposlenici ovlaštenog društva Podravska banka
d.d., Koprivnica (dalje: Društvo) bila je izdana dozvola za obavljanje poslova
brokera na neodređeno vrijeme.
Odredbom članka 58. stavak 1. točka 6. Zakona o tržištu vrijednosnih papira
(»Narodne novine« br. 84/02 i 138/06, dalje: Zakon) propisano je da će Agencija
rješenjem oduzeti dozvolu brokeru koji obavlja poslove koji nisu poslovi
brokera.
Nakon što je Društvo obavijestilo Agenciju da je Barica Sajko prestala obavljati
brokerske poslove u Sektoru investicijskog bankarstva (predmet klasa:
451-04/07-17/01), Agencija je o istome zatražila i očitovanje imenovane. U
očitovanju, zaprimljenom u Agenciji 22. rujna 2008. godine, Barica Sajko je
navela da u Društvu više ne obavlja poslove brokera, već je raspoređena na druge
poslove.
Kako Barica Sajko više ne obavlja poslove brokera valjalo je, na temelju odredbe
članka 58. stavak 1. točka 6. Zakona, riješiti kao u izrijeci ovog rješenja,
dakle oduzeti joj dozvolu za obavljanje poslova brokera i provesti upis
oduzimanja dozvole u Registru ovlaštenih brokera koji vodi Agencija, s danom
upisa 2. listopada 2008. godine, pod rednim brojem 227.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-451-04/08-07/78
Urbroj: 326-111/08-3
Zagreb, 2. listopada 2008.

Predsjednik Uprave
Ante Samodol, v. r.

Rješenje, NN 115/2008-3330
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se Danijelu Labašu oduzima dozvola za obavljanje poslova brokera

### NN 115/2008 (7.10.2008.), Rješenje kojim se Danijelu Labašu oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**3331**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 58. stavak 1. točka 6. Zakona o tržištu vrijednosnih papira (»Narodne
novine« br. 84/02 i 138/06), Uprava Hrvatske agencije za nadzor financijskih
usluga, po službenoj dužnosti, u predmetu oduzimanja dozvole za obavljanje
poslova brokera Danijelu Labašu iz Varaždina, V. Deduša 19, na sjednici održanoj
2. listopada 2008. godine donijela je

## RJEŠENJE

1. Danijelu Labašu iz Varaždina, V. Deduša 19, oduzima se dozvola za obavljanje
poslova brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga, pod rednim brojem 22.
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/04-02/16
od 4. ožujka 2004. godine, Danijelu Labašu iz Varaždina, V. Deduša 19,
zaposleniku ovlaštenog društva Podravska banka d.d. Koprivnica (dalje: Društvo)
bila je izdana dozvola za obavljanje poslova brokera na neodređeno vrijeme.
Odredbom članka 58. stavak 1. točka 6. Zakona o tržištu vrijednosnih papira
(»Narodne novine« br. 84/02 i 138/06, dalje: Zakon) propisano je da će Hrvatska
agencija za nadzor financijskih usluga (dalje: Agencija) rješenjem oduzeti
dozvolu brokeru koji obavlja poslove koji nisu poslovi brokera.
Nakon što je Društvo obavijestilo Agenciju da je Danijel Labaš prestao obavljati
brokerske poslove u Sektoru investicijskog bankarstva (predmet klasa:
451-04/07-17/01), Agencija je o istome zatražila i očitovanje imenovanog. U
očitovanju, zaprimljenom u Agenciji dana 12. rujna 2008. godine, Danijel Labaš
je naveo da u Društvu više ne obavlja poslove brokera, već je raspoređen na
druge poslove.
Kako Danijel Labaš više ne obavlja poslove brokera valjalo je, na temelju
odredbe članka 58. stavak 1. točka 6. Zakona, riješiti kao u izrijeci ovog
rješenja, dakle oduzeti mu dozvolu za obavljanje poslova brokera i provesti upis
oduzimanja dozvole u Registru ovlaštenih brokera koji vodi Agencija, s danom
upisa 2. listopada 2008. godine, pod rednim brojem 22.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-451-04/08-07/77
Urbroj: 326-111/08-3
Zagreb, 2. listopada 2008.

Predsjednik Uprave
**Ante Samodol,** v. r.

Rješenje, NN 115/2008-3331
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o izmjeni Odluke o osnivanju Nacionalnog vijeća za zaštitu na radu

### NN 119/2008 (15.10.2008.), Odluka o izmjeni Odluke o osnivanju Nacionalnog vijeća za zaštitu na radu

# VLADA REPUBLIKE HRVATSKE

**3414**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 3. stavka
2. Zakona o zaštiti na radu (»Narodne novine«, br. 59/96, 94/96, 114/2003 i
100/2004), Vlada Republike Hrvatske je na sjednici održanoj 10. listopada 2008.
godine donijela

## ODLUKU

### O IZMJENI ODLUKE O OSNIVANJU NACIONALNOG VIJEĆA ZA ZAŠTITU NA RADU

I.

U Odluci o osnivanju Nacionalnog vijeća za zaštitu na radu, klase:
115-01/07-02/02, urbroja: 5030108-07-1, od 19. travnja 2007. godine i klase:
115-01/07-02/02, urbroja: 5030108-07-04, od 19. listopada 2007., u točki IV.
stavku 1. prva alineja mijenja se i glasi:
»Ilija Tadić, Ministarstvo gospodarstva, rada i poduzetništva«.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 115-01/07-02/02
Urbroj: 5030104-08-01
Zagreb, 10. listopada 2008.

Predsjednik
**dr. sc. Ivo Sanader**, v. r.

Odluka, NN 119/2008-3414
## Pravilnik o izmjeni i dopuni Pravilnika o uvjetima i načinu subvencioniranja cijene prijevoza ukap­ljenog naftnog plina na otoke, te postupku obračuna neos­tvarenih prihoda distributerima ukapljenog n

### NN 119/2008 (15.10.2008.), Pravilnik o izmjeni i dopuni Pravilnika o uvjetima i načinu subvencioniranja cijene prijevoza ukap­ljenog naftnog plina na otoke, te postupku obračuna neos­tvarenih prihoda distributerima ukapljenog n

# MINISTARSTVO MORA, PROMETA I INFRASTRUKTURE

**3431**

Na temelju Zakona o otocima (»Narodne novine« br. 34/99, 32/02 i 33/06) i
Programa korištenja ukapljenog naftnog plina (UNP) na otocima (2008. – 2012.)
(Zaključak Vlade RH od 29. studenoga 2007. godine) ministar mora, prometa i
infrastrukture donosi

## PRAVILNIK

### O IZMJENI I DOPUNI PRAVILNIKA O UVJETIMA I NAČINU SUBVENCIONIRANJA CIJENE PRIJEVOZA UKAPLJENOG NAFTNOG PLINA NA OTOKE, TE POSTUPKU OBRAČUNA NEOSTVARENIH PRIHODA DISTRIBUTERIMA UKAPLJENOG NAFTNOG PLINA

Članak 1.

Članak 1. Pravilnika o uvjetima i načinu subvencioniranja cijene prijevoza
ukapljenog naftnog plina na otoke, te postupku obračuna neostvarenih prihoda
distributerima ukapljenog naftnog plina (»Narodne novine« br. 74/08) (u daljnjem
tekstu: Pravilnik) mijenja se i glasi:
»Ovim Pravilnikom utvrđuju se uvjeti i način subvencioniranja cijene prijevoza
ukapljenog naftnog plina na otoke u dijelu troška nastalog u pomorskom prometu,
te postupak obračuna naknade neostvarenih prihoda distributerima ukapljenog
naftnog plina.«

Članak 2.

U članku 9. stavak 1. Pravilnika mijenja se i glasi:
»Ministarstvo u dnevnom tisku objavljuje javni poziv za dodjelu novčanih
sredstava distributeru/ima za subvenciju cijene prijevoz ukapljenog naftnog
plina na otoke.«
U članku 9. stavak 3. Pravilnika mijenja se i glasi:
»Na temelju ponuda iz stavka 2. ovog članka s distributerom/ima koji obavlja/ju
usluge distribucije ukapljenog naftnog plina Ministarstvo će zaključiti ugovore
o naknadi dijela neostvarenih prihoda za prijevoz ukapljenog naftnog plina na
otoke.«

Članak 3.

U članku 12. iza riječi »novinama« briše se točka i dodaje se:
», a primjenjuje se od 1. siječnja 2008. godine.«

Članak 4.

Ovaj Pravilnik o Izmjenama i dopunama Pravilnika stupa na snagu osmog dana od
dana objave u »Narodnim novinama«.

Klasa: 310-01/07-01/31
Urbroj: 530-06-08-20
Zagreb, 1. listopada 2008.

Ministar
**Božidar Kalmeta**, v. r.

Pravilnik, NN 119/2008-3431
## Rješenje o razrješenju člana Upravnog vijeća Hrvatskog zavoda za zdravstveno osiguranje zaštite zdravlja na radu

### NN 121/2008 (20.10.2008.), Rješenje o razrješenju člana Upravnog vijeća Hrvatskog zavoda za zdravstveno osiguranje zaštite zdravlja na radu

# VLADA REPUBLIKE HRVATSKE

**3464**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 50. stavka
2. Zakona o zdravstvenom osiguranju zaštite zdravlja na radu (»Narodne novine«,
br. 85/2006 i 67/2008), Vlada Republike Hrvatske je na sjednici održanoj 16.
listopada 2008. godine donijela

## RJEŠENJE

### O RAZRJEŠENJU ČLANA UPRAVNOG VIJEĆA HRVATSKOG ZAVODA ZA ZDRAVSTVENO OSIGURANJE ZAŠTITE ZDRAVLJA NA RADU

Razrješuje se mr. sc. ĐURO POPIJAČ dužnosti člana Upravnog vijeća Hrvatskog
zavoda za zdravstveno osiguranje zaštite zdravlja na radu, na koju je imenovan
kao predstavnik Gospodarsko-socijalnog vijeća, na osobni zahtjev.

Klasa: 080-02/08-02/438
Urbroj: 50304/2-08-01
Zagreb, 16. listopada 2008.

Predsjednik
**dr. sc. Ivo Sanader**, v. r.

Rješenje, NN 121/2008-3464
## Rješenje o razrješenju ravnatelja Središnjeg registra osiguranika

### NN 121/2008 (20.10.2008.), Rješenje o razrješenju ravnatelja Središnjeg registra osiguranika

# VLADA REPUBLIKE HRVATSKE

**3471**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), članka 9. stavaka
1. i 2. Uredbe o osnivanju Središnjeg registra osiguranika (»Narodne novine«,
broj 101/99) i članka 19. stavaka 2. i 3. Statuta Središnjeg registra
osiguranika, Vlada Republike Hrvatske je na sjednici održanoj 16. listopada
2008. godine donijela

## RJEŠENJE

### O RAZRJEŠENJU RAVNATELJA SREDIŠNJEG REGISTRA OSIGURANIKA

Razrješuje se DARIO CULI dužnosti ravnatelja Središnjeg registra osiguranika,
radi isteka mandata.

Klasa: 080-02/08-02/437
Urbroj: 50304/2-08-01
Zagreb, 16. listopada 2008.

Predsjednik
**dr. sc. Ivo Sanader**, v. r.

Rješenje, NN 121/2008-3471
## Rješenje o imenovanju ravnatelja Središnjeg registra osiguranika

### NN 121/2008 (20.10.2008.), Rješenje o imenovanju ravnatelja Središnjeg registra osiguranika

# VLADA REPUBLIKE HRVATSKE

**3472**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), članka 9. stavka 1.
Uredbe o osnivanju Središnjeg registra osiguranika (»Narodne novine«, broj
101/99), članka 40. Zakona o ustanovama (»Narodne novine«, br. 76/93, 29/97,
47/99 i 35/2008) i članka 19. stavka 2. Statuta Središnjeg registra osiguranika,
Vlada Republike Hrvatske je na sjednici održanoj 16. listopada 2008. godine
donijela

## RJEŠENJE

### O IMENOVANJU RAVNATELJA SREDIŠNJEG REGISTRA OSIGURANIKA

Imenuje se DARIO CULI ravnateljem Središnjeg registra osiguranika.

Klasa: 080-02/08-01/539
Urbroj: 50304/2-08-01
Zagreb, 16. listopada 2008.

Predsjednik
**dr. sc. Ivo Sanader**, v. r.

Rješenje, NN 121/2008-3472
## Rješenje o imenovanju supredsjedateljice Stalne hrvatsko-bavarske komisije

### NN 121/2008 (20.10.2008.), Rješenje o imenovanju supredsjedateljice Stalne hrvatsko-bavarske komisije

# VLADA REPUBLIKE HRVATSKE

**3475**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), Vlada Republike
Hrvatske je na sjednici održanoj 16. listopada 2008. godine donijela

## RJEŠENJE

### O IMENOVANJU SUPREDSJEDATELJICE STALNE HRVATSKO-BAVARSKE KOMISIJE

Imenuje se MAJA VRTARIĆ supredsjedateljicom Stalne hrvatsko-bavarske komisije.

Klasa: 080-02/08-01/541
Urbroj: 50304/2-08-01
Zagreb, 16. listopada 2008.

Predsjednik
**dr. sc. Ivo Sanader**, v. r.

Rješenje, NN 121/2008-3475